# **Den uafhængige revisors erklæring om indberetning af**

# **professionsbachelor-/erhvervsakademiaktivitet og ny-optag**

# **samt aktivitet under åben uddannelse for 2023**

## **Til institutionens ledelse samt til Børne- og Undervisningsministeriet (ministeriet),**

## **Styrelsen for Undervisning og Kvalitet (styrelsen)**

Institutionsnummer (6 cifre):

Institutionsnavn:

### Ledelseserklæringer på ordinær aktivitet og optag forår:

Den 1. september 2022 til den 28. februar 2023 og optag pr. 1. marts 2023

Dateret:

### Ledelseserklæringer på ordinær aktivitet og optag efterår:

Den 1. marts 2023 til den 31. august 2023 og optag pr. 1. oktober 2023

Dateret:

### Ledelseserklæringer på åben uddannelse:

1. kvartal (01.01.2023 - 31.03.2023) Dateret:
2. kvartal (01.04.2023 - 30.06.2023) Dateret:
3. kvartal (01.07.2023 - 30.09.2023) Dateret:
4. kvartal (01.10.2023 - 31.12.2023) Dateret:
5. halvår universiteter (16.09.2022 - 15.05.2023) Dateret:
6. halvår universiteter (16.05.2023 - 15.09.2023) Dateret:

Vi har fået til opgave at afgive erklæring om, at institutionens indberetning af aktiviteten og ny-optaget, som er anført i de af institutionens underskrevne og vedhæftede ledelseserklæringer, er opgjort i overensstemmelse med reglerne i gældende bekendtgørelse om tilskud m.v. til videregående uddannelser på erhvervsakademier, professionshøjskoler og maritime uddannelsesinstitutioner m.fl. (tilskudsbekendtgørelsen), gældende bekendtgørelse om åben uddannelse på videregående niveau (tilskudsbekendtgørelsen) og gældende bekendtgørelse om tilskud til og optag på maritime uddannelser på ikke videregående niveau samt momskompensation til og revision ved maritime uddannelsesinstitutioner (tilskudsbekendtgørelsen), samt gældende Tilskudsinstruks for professionshøjskoler, erhvervsakademier og maritime uddannelsesinstitutioner (Tilskudsinstruksen).

Vores konklusion udtrykkes med høj grad af sikkerhed.

Indberetningerne af aktivitet er foretaget til brug for Børne- og Undervisningsministeriets beregning og udbetaling af tilskud på vegne af Uddannelses- og Forskningsministeriet og kan ikke bruges til andre formål.

Vores erklæring afgives alene til brug for institutionens ledelse samt Børne- og Undervisningsministeriets tilskudsforvaltning på vegne af Uddannelses- og Forskningsministeriet og kan ikke bruges til andre formål.

## **Ledelsens ansvar for indberetningen**

Institutionens ledelse har ansvaret for opgørelsen af aktiviteten og ny-optaget i de anførte indberetninger er foretaget i overensstemmelse med reglerne i gældende tilskudsbekendtgørelser samt gældende Tilskudsinstruks.

## **Revisors ansvar**

Vores ansvar er på grundlag af vores arbejde at udtrykke en konklusion om, hvorvidt indberetningen af aktiviteten og ny-optaget er opgjort i overensstemmelse med reglerne i gældende tilskudsbekendtgørelser samt gældende Tilskudsinstruks.

Vi har udført vores arbejde i overensstemmelse med ISAE 3000 (ajourført), andre erklæringer med sikkerhed end revision eller review af historiske finansielle oplysninger og yderligere krav ifølge dansk revisorlovgivning samt med gældende bekendtgørelse om regnskab, revision og tilskudskontrol m.m. ved professionshøjskoler, maritime uddannelsesinstitutioner, medie- og journalisthøjskolen og Den Frie Lærerskole i Ollerup eller bekendtgørelse om regnskab, revision og tilskudskontrol m.m. ved erhvervsakademier eller gældende bekendtgørelse om tilskud til og optag på maritime uddannelser på ikke videregående niveau samt momskompensation til og revision ved maritime uddannelsesinstitutioner og gældende Tilskudsinstruks for professionshøjskoler, erhvervsakademier og maritime uddannelsesinstitutioner med henblik på at opnå høj grad af sikkerhed for vores konklusion.

Vores revisionsfirma anvender International Standard on Quality Management 1, ISQM 1, som kræver, at vi designer, implementerer og driver et kvalitetsstyringssystem, herunder politikker eller procedurer vedrørende overholdelse af etiske krav, faglige standarder og gældende lov og øvrig regulering.

Vi har overholdt kravene til uafhængighed og andre etiske krav i International Ethics Standards Board for Accountants’ internationale retningslinjer for revisors etiske adfærd (IESBA Code), der bygger på de grundlæggende principper om integritet, objektivitet, professionel kompetence og fornøden omhu, fortrolighed og professionel adfærd, samt etiske krav gældende i Danmark.

Som led i vores arbejde har vi stikprøvevis efterprøvet den information, der ligger til grund for institutionens opgørelse af aktivitet, herunder har vi stikprøvevis efterprøvet det udbetalte tilskud til de foretagne indberetninger. Vores arbejde omfatter endvidere stillingtagen til den af ledelsen anvendte praksis ved registrering og opgørelse af aktiviteten.

## **Konklusion med forbehold**

Anfør

## **Konklusion**

Det er vores opfattelse, at indberetningen af aktiviteten og ny-optaget for de anførte perioder og datoer, (bortset fra den mulige indvirkning/indvirkningen af det forhold, der er beskrevet i afsnittet "Grundlag for konklusion med forbehold) i al væsentlighed er foretaget i overensstemmelse med reglerne i gældende bekendtgørelse om tilskud m.v. til videregående uddannelser på erhvervsakademier, professionshøjskoler og maritime uddannelsesinstitutioner m.fl. (tilskudsbekendtgørelsen), gældende bekendtgørelse om åben uddannelse på videregående niveau (tilskudsbekendtgørelsen) og gældende bekendtgørelse om tilskud til og optag på maritime uddannelser på ikke videregående niveau samt momskompensation og revision ved maritime uddannelsesinstitutioner (tilskudsbekendtgørelsen), samt gældende Tilskudsinstruks for professionshøjskoler, erhvervsakademier og maritime uddannelsesinstitutioner (Tilskudsinstruksen).

## **Fremhævelser af forhold vedrørende indberetningen/erne**

Anfør

|  |
| --- |
| Dato og sted med blokbogstaver |

|  |
| --- |
| Revisionsselskab med blokbogstaver |

|  |  |  |
| --- | --- | --- |
| Revisors navn med blokbogstaver & MNE-nr. |  | Original underskrift og stempel |

# **Vejledning til den uafhængige revisors erklæring om indberetning af**

# **professionsbachelor-/erhvervsakademiaktivitet og ny-optag**

# **samt aktivitet under åben uddannelse for 2023**

Revisorerklæring indsendes til Styrelsen for Undervisning og Kvalitet (STUK), pr. mail til denne adresse: pheamfl@stukuvm.dk.

I mailens emnefelt angives institutionskode og institutionsnavn, samt hvilke indberetninger og indberetningsperiode det vedrører.

Revisorerklæringen vedrører ledelseserklæringerne for ordinær heltidsuddannelse, hhv. aktivitetsindberetningen for perioden 1. september 2022 til 28. februar 2023 og perioden 1. marts 2023 til 31. august 2023, samt ny-optagsindberetningen pr. 1. marts og 1. oktober 2023.

Herudover omfatter denne revisorerklæring ledelseserklæringerne for aktiviteten under åben uddannelse i kalenderåret 2023.

Revisorerklæring for den nævnte indberetningsperiode skal være fremsendt til Styrelsen for Undervisning og Kvalitet senest den 15. april 2023. Erklæringen dateres og underskrives af uddannelsesinstitutionens revisor.

I henhold til:

* Bekendtgørelse om regnskab, revision og tilskudskontrol m.m. ved professionshøjskoler, medie- og journalisthøjskolen og Den Frie Lærerskole i Ollerup. (BEK nr. 1613 af 28/12/2022) [[1]](#footnote-1)
* Bekendtgørelse om regnskab, revision og tilskudskontrol m.m. ved erhvervsakademier (BEK nr. 1614 af 28/12/2022). [[2]](#footnote-2)
* Bekendtgørelse om tilskud m.v. til videregående uddannelser på erhvervsakademier, professionshøjskoler og maritime uddannelsesinstitutioner m.fl. (BEK nr. 1615 af 28/12/2022).[[3]](#footnote-3)
* Bekendtgørelse om åben uddannelse på videregående niveau (med senere ændringer) (BEK nr. 837 af 06/07/2015 og BEK nr. 477 af 24/04/2022). [[4]](#footnote-4)
* Bekendtgørelse om tilskud til og optag på maritime uddannelser på ikke videregående niveau samt momskompensation til og revision ved maritime uddannelsesinstitutioner (BEK nr. 1615 af 28/12/2022).[[5]](#footnote-5)

skal revisor kontrollere, at institutionens oplysninger til brug ved beregningen af tilskud er rigtige, herunder at institutionens registrering af antallet af årsstuderende mv. er i overensstemmelse med ovennævnte gældende tilskudsbekendtgørelser samt retningslinjerne i øvrigt som beskrevet i den gældende Tilskudsinstruks. [[6]](#footnote-6)

I forbindelse med attestation af oplysninger vedrørende tilskudsudbetaling og beregning påser revisor, at opgørelsen af institutionens antal af årsstuderende på de enkelte uddannelser, herunder registrering af forhold vedrørende de enkelte studerende og deres uddannelse med relevans for tilskuddet, er korrekt.

## **Forbehold og fremhævelser af forhold vedrørende indberetningen/erne**

Forbehold skal være tydeligt begrundet. Fremhævelser af forhold vedrørende indberetningen/erne må ikke erstatte et forbehold.

## **Kontakt og spørgsmål**

Har institutionen eller institutionens revisor nogle spørgsmål til revisorerklæringen kan de rettes til:

Styrelsen for Undervisning og Kvalitet (STUK), Center for Institutionsdrift og Tilsyn (CIT), Kontorfunktionær Firat Polat på enten direkte telefonnummer 2349 0297 eller pr. mail: phemfl@stukuvm.dk

1. [BEK nr 1613 af 28/12/2022](file:///C%3A%5CUsers%5CB016605%5CDesktop%5CBEK%20nr%201613%20af%2028%5C12%5C2022) [↑](#footnote-ref-1)
2. [BEK nr 1614 af 28/12/2022](https://www.retsinformation.dk/eli/lta/2022/1614) [↑](#footnote-ref-2)
3. [BEK nr 1615 af 28/12/2022](https://www.retsinformation.dk/eli/lta/2022/1615) [↑](#footnote-ref-3)
4. [BEK nr 837 af 06/07/2015](https://www.retsinformation.dk/eli/lta/2015/837) og [BEK nr 477 af 24/04/2022](https://www.retsinformation.dk/eli/lta/2022/477) [↑](#footnote-ref-4)
5. [BEK nr 1615 af 28/12/2022](https://www.retsinformation.dk/eli/lta/2022/1615) [↑](#footnote-ref-5)
6. [Publikation (ufm.dk)](https://ufm.dk/uddannelse/institutioner-og-drift/okonomi/tilskud/aktivitetstilskud/myndighedskrav-til-indberetning-af-studieaktivitet/Tilskudsinstruks2023.1.pdf) [↑](#footnote-ref-6)